laion/Wikipedia-Exotic huggingface dataset:
וסט מידלנדס

וסט מידלנדס (באנגלית: West Midlands) הוא מחוז מטרופוליטני (Metropolitan county) הממוקם באזור מערב המידלנדס באנגליה. המחוז נוצר לאחר חקיקת חוק הרשויות המקומיות (1972) כשהוא מורכב בחלקיו מן המחוזות ווסטרשייר, ווריקשייר וסטפורדשייר. בירת המחוז והעיר הגדולה ביותר היא ברמינגהאם. נכון לשנת 2014, חיים בווסט מידלנדס כ-2,808,356 תושבים, מה שהופך אותו למחוז המאוכלס השני בגודלו באנגליה אחרי לונדון רבתי. למרות שהמחוז הוקם מבחינה רשמית רק בשנת 1974, כבר שנים רבות שקיימות באזור זה תעשייה ומסחר משגשגים. קובנטרי הייתה אחת הערים החשובות באנגליה בימי הביניים, ובברמינגהם ישנה תעשייה מפותחת (בדגש על נשק) עוד מהמאה ה-16. האזור התפתח מאוד בימי המהפכה התעשייתית. בשנת 1996 הוחלט להגדיל את כוחו של המחוז. המחוז ללא מוצא לים, והוא גובל במחוזות ווריקשייר במזרח, ווסטרשייר בדרום וסטפורדשייר במערב. וסט מידלנדס הוא אחד מהמחוזות העירוניים ביותר בבריטניה עם הערים ברמינגהם, וולברהמפטון וערים נוספות. עם זאת, בין המטרופולין הגדול של ערים אלו לבין העיר קובנטרי ישנה רצועה כפרית של כ-24 קילומטרים. מדיה וקבצים בנושא וסט מידלנדס בוויקישיתוף אתר האינטרנט הרשמי של וסט מידלנדס ערך זה הוא קצרמר בנושא גאוגרפיה של אנגליה. אתם מוזמנים לתרום לוויקיפדיה ולהרחיב אותו.
ססיל מאדיגן

ססיל תומאס מאדיגן (באנגלית: Cecil Thomas Madigan;‏ 15 באוקטובר 1889 - 14 בינואר 1947) היה מגלה ארצות וגאולוג אוסטרלי, שנולד ברנמארק, דרום אוסטרליה. אחרי לימודים בקולג' הנסיך אלפרד באדלייד ובאוניברסיטת אדלייד, זכה מאדיגן ב-1911 במלגת רודז ללימודי גאולוגיה במודלין קולג', אוקספורד. באותה שנה הזמין אותו דאגלס מוסון להצטרף כגאולוג אל המשלחת האוסטרלו-אסייתית לאנטארקטיקה. בדצמבר 1911 הפליגו אנשי המשלחת מהובארט על סיפון ה"אורורה". בינואר 1912 הגיעו למפרץ קומונוולת' בארץ אדלי, אנטארקטיקה, שם הקימו קבוצת מבנים, שנודעו בהמשך כ"צריפי מוסון". משם יצא מאדיגן בראש כמה משלחות אל אזורים לא-ממופים של ארץ אדלי וארץ המלך ג'ורג' החמישי. המשלחות האלה אספו מידע חיוני על קיומו של פחם באנטארקטיקה. בשובם לאוסטרליה, עוטר מאדיגן במדליית הקוטב המלכותית. במלחמת העולם הראשונה שירת מאדיגן בצרפת, בחיל ההנדסה המלכותי. הוא לחם בקרב לוז, שם נפצע, ובקרב על הסום. במהלך שנות ה-30 של המאה ה-20, השתתף מאדיגן במספר רב של סקרי אוויר ב"אזורים נטולי הנתיב" של מרכז אוסטרליה, ובמהלכם כינה את מדבר סימפסון על שם נשיא הסניף הדרום-אוסטרלי של החברה הגאוגרפית של אוסטרלו-אסיה - אלפרד אלן סימפסון. ב-1939 עמד בראש המשלחת הגדולה הראשונה שחצתה את מדבר סימפסון. אף כי לא היה הראשון שחצה את המדבר, הוא התפרסם כאחרון החוקרים ה"קלאסיים" של מרכז אוסטרליה. במשך שנים רבות עבד מאדיגן כמרצה לגאולוגיה באוניברסיטת אדלייד. 1944 - 'Central Australia. Oxford University' Press: Melbourne. 1946 - Crossing the Dead Heart. Georgian House: Melbourne. ISBN 1-876622-16-4 מדיה וקבצים בנושא ססיל מאדיגן בוויקישיתוף ביוגרפיה של ססיל מאדיגן במילון הביוגרפי של אוסטרליה ל. ו. פארקין, Madigan, Cecil Thomas (1889 - 1947), Australian Dictionary of Biography, Volume 10, Melbourne University Press, 1986, pp 374-376. Retrieved 2008-10-10.
ארתור סובייך

ארתור סובייך (נולד ב-12 ביוני 1990 ברודה שלונסקה) הוא כדורגלן פולני המשחק כחלוץ בלך פוזנן. סובייך התחיל לשחק בקבוצת רוך חוז'וב, בה שיחק במשך ארבע שנים. ביולי 2010, עבר לשחק במדי פולוניה ורשה תמורת מיליון אירו. אחרי עונה אחת בלבד, בה כבש 9 שערים ב-23 משחקי ליגה, זכה בתואר "תגלית השנה" בליגת העל הפולנית. ב-30 ביוני 2011, סובייך עבר למועדון הבונדסליגה הנובר 96, כאשר חתם על חוזה תלת-שנתי במועדונו החדש. במאי 2013, המועדון הכריז שהוא האריך את חוזהו של סובייך עד ל-30 ביוני 2017. עם תום חוזהו, שוחרר סובייך מהקבוצה. בקיץ 2017 חתם סובייך בדרמשטאדט 98 מהבונדסליגה השנייה. סובייך שיחק במועדון עונה אחת, ובסיומה חזר למולדתו פולין, שם חתם בלכיה גדנסק. ב-15 בינואר 2020, סובייך חתם בפתיח קארגומרוק מליגת העל הטורקית. לאחר ששיחק בנבחרת פולין עד גיל 21, סובייך קיבל את זימונו הראשון לנבחרת הפולנית הבכירה במאי 2010. משחק הבכורה שלו במדיה היה מול פינלנד, אחרי שנכנס כמחליף במקום אירנוש יילן בדקה ה-89 של המשחק שהסתיים בתוצאת תיקו 0-0. הוא כבש את שערו הראשון עבור מולדתו ב-22 במאי 2012, בניצחון 0–1 במשחק הידידות מול לטביה. הוא נמנה בסגל נבחרת פולין לטורניר הגמר של יורו 2012. מדיה וקבצים בנושא ארתור סובייך בוויקישיתוף ארתור סובייך, באתר Transfermarkt ארתור סובייך, באתר Fussballdaten.de (בגרמנית) ארתור סובייך, באתר Soccerway ארתור סובייך, באתר WorldFootball.net ארתור סובייך, באתר National Football Teams ארתור סובייך, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
הלל ריבלין

רבי הלל ריבלין ("ריבאלס") משקלוב (ב' דראש השנה ב' בתשרי ה'תקי"ח - 16 בספטמבר 1757 - שבת קודש ט' בסיוון ה'תקצ"ח - 2 ביוני 1838), שהמסורת המשפחתית טוענת שהיה תלמיד הגאון מווילנה. לפי המסורת המשפחתית היה גם ממנהיגי גלי עליית תלמידיו לארץ ישראל בתחילת המאה ה-19. היסטוריונים מערערים כיום על מסורות משפחתיות אלו. אביו של רבי הלל, רבי בנימין ריבלין משקלוב, היה בן דודו של הגאון מווילנה ותלמידו. לפי מסורת משפחת ריבלין, בשנת ה'תקמ"ב (1782) נוכח הגאון מווילנה שאין באפשרותו לעלות לארץ ישראל בעצמו, והעמיד את ר' הלל בראשות תנועת "חזון ציון" שתייסד עלייה לארץ ישראל, ומסר לו את "סודות הגאולה". על פי מסורת זו עמד ר' הלל בראש עליית תלמידי הגר"א לארץ ישראל בשנת תקס"ט (1809). עם זאת למסקנתו של ההיסטוריון אריה מורגנשטרן, מסורת משפחתית זו מוטעית, ור' הלל עלה לארץ רק בשנת ה'תקצ"ב (1832), וגם זאת, ללא כל קשר לקירוב הגאולה. נישא לציפורה (ציפא), בתו של משה יוזל'ס ביחווער. בנם, הרב משה ריבלין, שימש כרבה של העדה האשכנזית בירושלים בין השנים ת"ר- תר"ו (1840–1846). חתנו הוא הנדיב והעסקן שמריהו לוריא ממוהילב, חותנם של הרב דוד פרידמן ויחיאל מיכל פינס. צאצאיו בני הדורות הבאים, ובראשם נינו רבי יוסף (יושעה) ריבלין, המשיכו בדרכו, והיו המתיישבים הראשונים מחוץ לחומות העיר העתיקה של ירושלים. ערך מורחב – קול התור את שיטת הגאולה שקיבל מרבו, הגר"א, ערך רבי הלל בספר "קול התור". על מסורות אלו ועל אותנטיות ספר זה יצאו עוררין במהלך השנים. מאז הוצאת הספר כנספח לספר "התקופה הגדולה" על ידי הרב מנחם מנדל כשר מהווה "קול התור" בסיס לשיטת "גאולה בדרך הטבע". רבים בציונות הדתית נוהגים לצטט מספר זה. אלי אשד, הראשון לבית ריבלין :על הילל ריבלין ( "החזון ציון" ), בלוג באתר "רשימות", 21 בנובמבר 2009 אליעזר ריבלין, הרב ר' הלל ריבלין משקלוב - למלאות מאה שנה לפטירתו, הצופה, 22 ביולי 1938 הלל ריבלין, דף שער בספרייה הלאומית כך מובא בספר בספר קול התור בפרק ה' חלק ראשון אריה מורגנשטרן, שתי מסורות על ראשית עליית תלמידי הגר"א, בתוך גאולה בדרך הטבע, י-ם תשנ"ז, עמ' 55-28. הרב משה שטרנבוך, שו"ת תשובות והנהגות כרך ד', סימן שכח באתר היברובוקס ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
סלומה

סלוֹמֵה או סלוֹמֵי (Σαλώμη,‏ Salome) היא הצורה היוונית של השם העברי "שלום". האם התכוונתם ל... שם פרטי של אשה שלומציון המלכה (המאות ה-1-2 לפנה"ס) - אשתו של המלך החשמונאי אלכסנדר ינאי, מלכת יהודה בשנים 67-76 לפנה"ס. שלומית (אחות הורדוס) (המאה ה-1 לפנה"ס) – אחותו של הורדוס מלך יהודה ואשתו של קוסטובר מושל אדום שלומית, תלמידת ישו (מכונה גם 'מרים-שלומית' או 'שלומית נושאת המור') – אחת מתלמידותיו של ישו, המתוארת בקצרה בבשורות ובפירוט רב יותר בבשורות האפוקריפיות שלומית בת הרודיאס (המאה ה-1 לספירה) – בתה של הרודיאס, יריבתו המרה של יוחנן המטביל שלומית בת הורדוס (אנ') – בתו של הורדוס מאשתו אלפיס סלומה אורניה דיאס (1897-1850) – משוררת סלומה זוראבישווילי (נולדה ב-1952) – פוליטיקאית גאורגית סלומה זמרת ספרדייה, אחת מזוכות אירוויזיון 1969 שם משפחה לו אנדריאס-סלומה (1937-1861) – אינטלקטואלית רוסייה אריקה סלומה – רוכבת אופניים, זכתה במדליית הזהב הראשונה לזכות אסטוניה בהופעתה המחודשת באולימפיאדת ברצלונה 1992 אמנות סלומה (מחזה) (אנ') – מחזה מאת אוסקר ויילד סלומה (אופרה) – אופרה מאת ריכרד שטראוס, המבוססת על המחזה מאת אוסקר ויילד סלומה (סרט, 1953) (אנ') – סרט קולנוע בכיכובה של ריטה הייוורת' סלומה (סרט, 2013) (אנ') – סרט קולנוע בכיכובו של אל פצ'ינו פרק זה לוקה בחסר. אנא תרמו לוויקיפדיה והשלימו אותו. שלומית ההגייה ביוונית: סלומֵה או סלומֵי, במלעיל. אברהם שליט, הורדוס המלך, עמ' 378, הערה 38: "הצורה היוונית היא Σαλώμη. הצורה העברית היא שלום, כפי שמוכיחות הכתובות, למשל... 'שלום אשת יהודה'".
קבוע אבוגדרו

בכימיה קבוע אבוגדרו משמש כדי להמיר את המסה האטומית של יסוד למסה בגרמים. סימנו הוא NA: NA = ‎6.02214076×1023‎ × mol-1 למשל, המסה האטומית של אטום נתרן בטבלה המחזורית הוא 22.99,  הכפלת מסה זו בקבוע אבוגדרו תיתן משקל בגרמים – 22.99 גרם, שנקראים "מול" של נתרן. בניסוח אחר קבוע אבוגדרו הוא מספר החלקיקים שיש במול אחד. הקבוע קרוי על שמו של אמדאו אבוגדרו, כימאי איטלקי בן המאה ה-19. לפי ההגדרה שנקבעה עם שינוי מערכת היחידות הבינלאומית במאי 2019, ערך זה הוא מדויק ולא קיימת לגביו אי-ודאות במדידה. בכימיה נוח לדבר במונחים של מולים משום שריאקציות כימיות מתרחשות ביחסים קבועים בין החלקיקים, למשל כדי להרכיב מול אחד של H2O דרושים מול אחד של חמצן ושני מולים של מימן, ולא יישארו שאריות. קבוע זה משמש לחישובים רבים בתחומי הפיזיקה והכימיה ותחומים קשורים, כגון ביולוגיה. לפי ההגדרה של מול, קבוע אבוגדרו הוא ‎6.02214076×1023‎ × mol-1. הגדרתו של קבוע אבוגדרו היא מספר "השווה למספר האטומים הנמצאים ב-0.012 קילוגרם של פחמן-12". הווה אומר, 12 גרם (0.012 קילוגרם) של פחמן-12 מכילים ‎6.02214076×1023‎ אטומים של פחמן-12. מול סטויכיומטריה מסה אטומית מסה מולקולרית קבוע בולצמן מדיה וקבצים בנושא קבוע אבוגדרו בוויקישיתוף אבי סאייג, איך ספרו את מספר אבוגדרו?, במדור "שאל את המומחה" באתר של מכון דוידסון לחינוך מדעי, 19 מרץ 2014 "CODATA Value: Avogadro constant". NIST. 20 במאי 2019. {{cite web}}: (עזרה) "International Bureau of Weights and Measures, The International System of Units (SI) (9th ed.)" (PDF). 2019. p. 134.
7/11

7/11 הוא שיר של הזמרת האמריקאית ביונסה ממהדורת הפלטיניום של אלבומה החמישי, Beyonce. השיר יצא כסינגל השני מן המהדורה בתאריך ה-25 בנובמבר 2014. השיר נכתב על ידי ביונסה ו-Detail, והופק על ידי בובי ג'ונסון, סידני סוויפט ודטאייל. 7/11 הוא שיר מסוג טראפ עם נגיעות של היפ הופ. השיר כולל גם ראפ על ידי ביונסה שעבר עיוות. עם שחרורו, השיר קיבל ביקורות חיוביות בעיקר על ידי מבקרי מוזיקה ששיבחו את השיר כשיר מועדונים טוב עם קצבים תזזיתיים. לשיר יצא וידאו קליפ שראה אור לראשונה בערוץ היוטיוב של ביונסה ב-21 בנובמבר 2014. בקליפ השיר נראית ביונסה רוקדת במקומות שונים יחד עם רקדניותיה. הקליפ צולם כנבדל מקליפים שונים במצלמה ביתית, ואף קטעים נלווים בקליפ צולמו בעזרת מוט סלפי. הקליפ זכה לשבחים על האופי האישי, המהנה והרגוע של הקליפ אשר לא צולם עם תקציביים גבוהיים כנבדל מהקליפים באלבום. כמו כן, קליפ השיר גרף 11 מיליון צפיות ביומו הראשון ביוטיוב, ונכון למרץ 2020 לקליפ מעל ל-524 מילון צפיות. "7/11" הגיע למקום הראשון במצעד ה-R&B/Hip-Hop של ארצות הברית, ולמקום ה-13 במצעד הבילבורד הוט 100. כמו כן, השיר הגיע למעמד פלטינה בארצות הברית עם מכירות של מעל מ-1,000,000 עותקים. בנוסף, השיר הגיע למקום ה-61 במצעד סוף שנה של הבילבורד הוט 100 לשנת 2015. בטקס ה-VMA של MTV שנערך ב-30 באוגוסט 2015 בהיכל מיקרוסופט שבלוס אנג'לס, הייתה ביונסה מועמדת לחמישה פרסים שונים, ביניהם "קליפ השנה" ו-"הקליפ הנשי הטוב ביותר" על קליפ השיר, מתוכם זכתה בפרס אחד על העריכה הטובה ביותר. מידע על הסינגל "7/11" באתר מיוזיק בריינז סרטון השיר "7/11" באתר יוטיוב ARIA Accreditations Documents, Dropbox (באנגלית)
חרטום

האם התכוונתם ל... ח'רטום – בירת סודאן ועידת ח'רטום נערכה בסוף אוגוסט 1967, בעקבות מלחמת ששת הימים, בעיר ח'רטום חרטום (גוף) – חלק קדמי מוארך בראש של בעל חיים. לעיתים קרוי בעל חיים על פי מאפיין של חרטומו. חרטום (כלי שיט) – החלק הקדמי בכלי שיט חרטום בולבוסי – בליטה עגלגלה, דמוית בולבוס, בחרטום של גופי אוניות רבים, מתחת לקו המים דגלון חרטום – דגל ימי אשר מונף על חרטומה של הספינה הר החרטום – שני הרים בהרי הרוקי הקנדיים בפרובינציית אלברטה שבקנדה חרטומים – מלומדים ומכשפים במצרים העתיקה ובבבל כתב חרטומים – צורת כתב שהייתה נהוגה במצרים העתיקה חרטום (סרט) – סרט קולנוע משנת 1966 המבוסס על פרשת חייו ומותו של צ'ארלס גורדון.
איגור איבנוביץ'

איגור איבנוביץ' (במונטנגרית: Игор Ивановић; נולד ב-9 בספטמבר 1990) הוא כדורגלן מונטנגרי המשחק בבודוצ'נוסט פודגוריצה בעמדת החלוץ. איבנוביץ' התחיל את הקריירה שלו בזורה. לאחר שלא זכה לדקות משחק חתם בקום פודגוריצה. בקיץ 2010 חתם באיסקרה דנילובגראד מהליגה השנייה. בינואר 2011 חתם לליגת העל כאשר חתם ברודאר פלייבליה עימה זכה בגביע בסיום העונה הראשונה שלו. ב-14 ביולי 2011 ערך את הופעת הבכורה שלו בזירה האירופית בהפסד 3-0 נגד אוסטריה וינה. ב-10 בספטמבר 2011 הבקיע את שער הבכורה שלו בקריירה בניצחון 0-3 נגד מלאדוסט פודגוריצה. בינואר 2013 עזב את מונטנגרו וחתם בOFK בלגרד הסרבית. בעונת 2014/2015 חזר לקדנציה שנייה ברודאר פלייבליה והיה בורג מרכזי באותה עונה אותה סיים עם 13 שערים ועם זכייה באליפות. בקיץ 2015 חתם בזירה האזרית. לזכותו של איבנוביץ' 3 הופעות במדי הנבחרת הצעירה של מונטנגרו. רודאר הגביע המונטנגרי: 2010/2011 ליגת העל המונטנגרית: 2014/2015 סוטייסקה ניקשיץ' ליגת העל המונטנגרית: 2016/2017 הגביע המונטנגרי: 2017/2018 בודוצ'נוסט פודגוריצה ליגת העל המונטנגרית: 2019/2020, 2020/2021 הגביע המונטנגרי: 2018/2019 איגור איבנוביץ', באתר Transfermarkt איגור איבנוביץ', באתר Soccerway איגור איבנוביץ', באתר National Football Teams איגור איבנוביץ', באתר FootballDatabase.eu ערך זה הוא קצרמר בנושא כדורגלנים ובנושא מונטנגרו. אתם מוזמנים לתרום לוויקיפדיה ולהרחיב אותו.
חמד גנאים

חמד גנאים (בערבית: حمد غنايم; תעתיק מדויק: חמד ע'נאים, נולד ב-8 ביולי 1987) הוא כדורגלן עבר ערבי-ישראלי אשר שיחק בעמדת הקשר ההתקפי . גנאים התחיל את הקריירה שלו במחלקת הנוער של בני סכנין. בעונת 2004/2005 ערך את הופעת הבכורה שלו בקבוצה הבוגרת של המועדון, במשחק נגד מ.ס. אשדוד. בעונת 2005/2006 ירדה סכנין לליגה הלאומית ורוב שחקניה עזבו, לכן גנאים קיבל את ההזדמנות בהרכב. ב-19 באוגוסט 2006 הבקיע את שער הבכורה שלו בקריירה, בניצחון 0-2 נגד הפועל חיפה במסגרת גביע הטוטו, ובסיום העונה חזרה סכנין לליגת העל. במחזור הראשון של עונת 2007/2008 הבקיע גנאים את שער הבכורה שלו בליגת העל, שהיה השער הראשון של סכנין לעונה זו, אחרי 47 שניות נגד מכבי חיפה, במשחק שהסתיים בניצחון 0-1. את העונה סיים גנאים עם חמישה שערים בליגה ושני שערים בגביע הטוטו. בעונה שלאחר מכן כבש שלושה שערי ליגה, ובעונת 2009/2010 שוב הבקיע חמישה שערי ליגה, כולל צמד ראשון בקריירה, בניצחון 0-2 נגד מכבי אחי נצרת. בשנתיים שלאחר מכן הבקיע שני שערי ליגה בכל עונה, ובעונות 2012/2013 ו-2013/2014 הבקיע שלושה שערי ליגה בכל עונה. בעונת 2014/2015 הבקיע רק שער אחד בגביע הטוטו, ולא כבש בליגת העל. ב-21 ביולי 2016 עזב את בני סכנין לאחר 12 שנה, וחתם בשבאב אל-ח'ליל הפלסטינית. ב-19 באוקטובר 2017 חזר לישראל וחתם בהפועל אכסאל מליגה א'. ב-1 באוקטובר 2018 חתם בהפועל כאוכב מליגה א'. ב-16 ביולי 2019 גנאים חתם במ.ס. דבורייה. בדצמבר 2019, גנאים חתם במכבי טמרה. שנה לאחר מכן חתם בצעירי סכנין. בקיץ 2021 חתם בהפועל עראבה. חמד גנאים, באתר ההתאחדות לכדורגל בישראל חמד גנאים, באתר Transfermarkt ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
עדי נמני

עדי נמני (נולד ב-27 באוגוסט 1991) הוא כדורגלן ישראלי המשחק בעמדת המגן הימני במכבי יבנה. נמני התחיל את הקריירה שלו במחלקת הנוער של מכבי נתניה, וב-6 בפברואר 2010 ערך את הופעת הבכורה שלו בקבוצה הבוגרת של המועדון, בתיקו 2-2 נגד מכבי פתח תקווה. בעונת 2010/2011 צורף לסגל הקבוע של הקבוצה הבוגרת, ורשם 15 הופעות בליגת העל, ובמקביל המשיך לשחק גם בקבוצת הנוער. לאחר שהתחיל את עונת 2011/2012 בנתניה, בספטמבר 2011 הושאל להפועל רעננה מהליגה הלאומית. ב-31 באוקטובר 2011 קיבל כרטיס אדום ראשון בקריירה בתיקו 0-0 נגד סקציה נס ציונה. ב-2 בדצמבר 2011 הבקיע את שער הבכורה שלו בקריירה, בניצחון 1–2 נגד מכבי באר שבע. נמני המשיך ברעננה גם בעונה שלאחר מכן, וב-17 במאי 2013 הבקיע במשחק העלייה של רעננה לליגת העל. לאחר שנתיים בהן היה מושאל, סיים נמני את חוזהו בנתניה וחתם על חוזה חדש ברעננה. בעונת 2015/2016 היה שותף להעפלתה של הקבוצה לפלייאוף העליון לראשונה בתולדותיה. ב-31 במאי 2020, לאחר שלא הגיע לסיכום על תשלום שכרו עם בעלי הקבוצה, עזב נמני את הפועל רעננה. ב-20 בינואר 2021, נמני חתם בהפועל רמת גן ב-2 באוגוסט 2021 חתם בהפועל ראשון לציון.. ב-12 ביוני 2022 חתם במ.ס. טירה. ב-28 בספטמבר 2022, חתם נמני במכבי יבנה. מדיה וקבצים בנושא עדי נמני בוויקישיתוף עדי נמני, באתר ההתאחדות לכדורגל בישראל עדי נמני, באתר Transfermarkt עדי נמני, באתר Soccerway עדי נמני, באתר FootballDatabase.eu שלמה וייס‏, הפועל רעננה: עדי נמני ובן בנימין עוזבים מיידית, באתר וואלה, 31 במאי 2020 מערכת וואלה! ספורט‏, לאומית: עדי נמני חתם בהפועל רמת גן, בוזורגי בהפועל עפולה, באתר וואלה, 20 בינואר 2021 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
אגם הזפת

אגם הזפת (באנגלית: Pitch Lake) הוא אגם בעיר לה ברה (La Brea) שבדרום-מערב האי טרינידד בטרינידד וטובגו, שקרקעיתו מכוסה זפת. אגמים דומים קיימים בקליפורניה ובוונצואלה, ואגם הזפת בטרינידד הוא הגדול מביניהם. הזפת שבו משמשת להפקת אספלט. שטחו של האגם כ-400 דונם, והוא מתמלא במים רק לאחר שיורדת כמות מספקת של גשם. בתקופות שבהן אין יורד גשם, רק מקצתו מכוסה במים. הזפת שבקרקעית האגם קשיחה יחסית, וניתן ללכת עליה, אף שניתן למצוא גם זפת נוזלית וטובענית, בדומה לזפת המצויה מתחת לפני השטח. עומק הזפת המרבי באגם מגיע ל-76 מטרים. האגם נוצר כתוצאה מטקטוניקת הלוחות, שגרמה לירידת הלוח הקריבי מתחת ללוח הדרום-אמריקאי. כתוצאה מכך, פרץ נפט ממעמקי האדמה אל פני הקרקע. המגע עם האוויר גרם להתפוגגות כמה מרכיבי הנפט, ומה שנותר הוא הזפת. התושבים הילידים הציגו את האגם לוולטר ראלי בביקורו באי ב-1595, והוא השתמש בזפת לאיטום ספינותיו. בביקורו השני, ב-1617, הביא עמו מהזפת לבריטניה. כרייה ממוסדת ומשמעותית יותר החלה רק ב-1867, ולפי ההערכות נכרו עד כה כ-10 מיליון טונות. חברת לייק אספלט אוף טרינידד אנד טובגו, שנוסדה ב-1851 והולאמה ב-1978, מבצעת את הכרייה ואת הפקת האספלט. לאורך השנים שימש האספלט שהופק מהאגם לסלילת כבישים בלמעלה מ-50 מדינות, ובהן ארצות הברית, בריטניה, הודו, יפן, מצרים וסינגפור. על פי הערכות, נותרה באגם עוד כמות דומה של זפת, ובקצב הכרייה הנוכחי, היא יכולה להספיק לעוד 400 שנים. ייחודו של האגם הפך אותו לאתר תיירות, ומדי שנה מבקרים בו כ-20 אלף תיירים. בעשור השני של המאה ה-21 הוקם בו מרכז מבקרים. סביב האגם גדלים עצי קשיו, מנגו ועץ הלחם, ובמימיו ניתן למצוא צמחי מים כנימפאה וערידת הביצות. בין העופות הפוקדים את האגם נמנים מיני אנפתיים, שלדגיים, קוליבריים, חרטומניים ושלכים. בזפת עצמה חיים מיקרואורגניזמים. שתי אגדות של אינדיאנים בני ארוואק מייחסות את יצירת האגם לזעם האלים. לפי אגדה אחת, קליפאריה, בתו של צ'יף מקומי, ברחה לחיות עם אהובהּ, בן שבט אחר. אביה, קליסונה, הגיע בעקבותיה לכפר, חטף אותה בחזרה, והחזיר אותה לביתו כשהיא קשורה לסוס. האל המכונף פימלונטאס זעם על כך, קבר את כפרו של קליסונה מתחת לאדמה, וכיסה אותו בזפת. לפי האגדה השנייה, בני שבט שכבשו את האזור חגגו את ניצחונם בסעודה גדולה בה ניזונו מבשר קוליברים, שבנוצותיהם השתמשו כדי לקשט את עצמם. גם לפי אגדה זו, הטביע פימלונטאס את כפרם בזפת, וזאת משום שבחגיגתם זו שכחו שלפי המסורת, הקוליברים הם נשמות אבותיהם. מדיה וקבצים בנושא אגם הזפת בוויקישיתוף אגם הזפת באתר החברה לפיתוח התיירות בטרינידד וטובגו אגם הזפת באתר אונסק"ו Carole Simm‏, The History of the Pitch Lake in Trinidad,‏ USA Today "Pitch Lake, Trinidad - The Largest Natural Deposit of Asphalt",‏ Amusing Planet,‏ 13 באוקטובר 2012 place/Pitch-Lake-Trinidad-and-Tobago אגם הזפת, באתר אנציקלופדיה בריטניקה (באנגלית)
אוונס קנגווה

אוונס קנגווה (באנגלית: Evans Kangwa; נולד ב-9 באוקטובר 1992) הוא כדורגלן זמבי המשחק בשינגדאו האיניו בעמדת החלוץ. קנגווה התחיל את הקריירה שלו בנקאנה. בעונת 2010 עלה לקבוצה הבוגרת והבקיע 2 שערים בעונה זו כאשר הוא רק בן 16. בינואר 2013 היה אמור להצטרף לווטפורד אך המהלך לא יצא לפועל. ב-3 ביולי 2014 הושאל להפועל רעננה. ב-13 בספטמבר 2014 ערך את הופעת הבכורה שלו ברעננה בניצחון 0:4 נגד הפועל פתח תקווה. ב-25 באוקטובר 2014 הבקיע את שער הבכורה שלו בניצחון 0:2 נגד מכבי חיפה. ב-1 בנובמבר 2014 הבקיע צמד בניצחון 1:2 נגד מ.ס. אשדוד. ב-29 ביולי 2016 חתם ל-4 שנים בגזיאנטספסור הטורקית תמורת 850 אלף יורו. ב-27 באוגוסט 2017 חתם בארסנל טולה הרוסית. קנגווה היה פעיל בנבחרת זמביה עד גיל 20, ונכלל בסגל הנבחרת הבוגרת לקראת גביע אפריקה לאומות 2012 בה זכתה נבחרתו לראשונה בתולדותיה. נקאנה אליפות זמביה: 2013 זמביה גביע אפריקה לאומות: 2012 מדיה וקבצים בנושא אוונס קנגווה בוויקישיתוף אוונס קנגווה, באתר ההתאחדות לכדורגל בישראל אוונס קנגווה, באתר Transfermarkt אוונס קנגווה, באתר Soccerway אוונס קנגווה, באתר WorldFootball.net אוונס קנגווה, באתר National Football Teams אוונס קנגווה, באתר FootballDatabase.eu
אנתוני גארט ליסי

אנתוני גארט ליסי (באנגלית: Antony Garrett Lisi; נולד ב-24 בינואר 1968), הוא פיזיקאי תאורטי אמריקאי וחובב ספורט אתגרי. עבודתו מתבצעת ללא תמיכה של גוף אקדמאי. ליסי התפרסם בעיקר בעקבות "התאוריה הפשוטה להפליא של הכל", תאוריה מאחדת בין כל הכוחות והחלקיקים בחבורת לי מסוג E8. התאוריה לא שלמה ולא מקובלת על קהילת הפיזיקאים. ליסי נולד בלוס אנג'לס וגדל בסן דייגו, קליפורניה, סיים את בית הספר "קייט" (דרומית לסנטה ברברה, קליפורניה) בשנת 1986. הוא למד לגלוש בסן דייגו, ליסי קיבל שני B.S. בהצטיינות יתרה בפיזיקה ובמתמטיקה מאוניברסיטת קליפורניה בלוס אנג'לס, בשנת 1991. ליסי קיבל תואר דוקטור בפיזיקה מאוניברסיטת קליפורניה, סן דייגו, בשנת 1999. לאחר שליסי קיבל את הדוקטורט שלו, הוא עזב את האקדמיה ועבר למאווי (הוואי, ארצות הברית) והביע את חוסר שביעות הרצון שלו מהפיזיקה התאורטית הנהוגה באקדמיה. הוא ציין שאין ברצונו להתעסק עם תורת המיתרים, בגלל שהיא יותר מידי ספקולטיבית. במאווי, ליסי התנדב לצוות בבית ספר סאדברי המקומי, וחלק את זמנו בין עבודה על המחקר שלו בפיזיקה ובגלישת גלים. ליסי, לימד פיזיקה באוניברסיטת הוואי, מכללת מאווי. לאחר שנתיים במאווי, הוצעה לליסי קביעות במשרת הוראה במכללה המקומית, אך הוא דחה אותה, בטענה שהדבר יגזול ממנו זמן למחקר הפיזיקה שלו. במקביל, הוא הגיש בקשה למענק ממכון FQXi. ב -31 ביולי 2006, ליסי זכה במענק מ- FQXi במטרה להמשיך לפתח את המחקר של איחוד כל הכוחות והחלקיקים. המענק אפשר ליסי להקדיש את מלוא תשומת לבו לפיזיקה. ב-9 ביוני 2007, ליסי הבין שהמבנה האלגברי שבנה לאחד את המודל הסטנדרטי של פיזיקת חלקיקים עם היחסות כללית תאם באופן חלקי את המבנה האלגברי של Lie E8. ב-21 ביולי 2007, ליסי הוזמן על ידי לי סמולין לוועידת FQXi ברייקיאוויק, איסלנד. הוא השתתף בכמה אירועים אקדמאים בהם הביע את דעתו. באוקטובר 2007 פרסם מאמר בשם "התורה הפשוטה להפליא של הכל". מדיה וקבצים בנושא אנתוני גארט ליסי בוויקישיתוף אתר האינטרנט הרשמי של אנתוני גארט ליסי אנתוני גארט ליסי, באתר גוגל סקולר מהי תורת האיחוד E8 של ליסי והאם היא בכלל אפשרית?, באתר מכון דוידסון לחינוך מדעי, מכון ויצמן למדע
The New Reign

The New Reign (מאנגלית: השלטון החדש) הוא אלבום הבכורה של להקת הדת'קור האמריקאית בורן אוף אוסיריס. האלבום יצא לאור באוקטובר של שנת 2007. לאחר האלבום הגיטריסט מת'יו סי פאנטיילס עזב את הלהקה והצטרף ללהקת הדת'קור וייל אוף מאיה. כל השירים נכתבו והולחנו על ידי להקת בורן אוף אוסיריס. בורן אוף אוסיריס רוני סניזרו - שירה מת'יו סי פאנטיילס - גיטרה לי מקיני - גיטרה דייוויד רוצ'ה - גיטרה בס קמרון לוסש - תופים ג'ו בורס - סינתסייזר, קלידים מידע על האלבום The New Reign באתר MusicBrainz האלבום The New Reign באתר Discogs האלבום באתר About.com האלבום באתר Blabbermouth ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
בורן אוף אוסיריס

בורן אוף אוסיריס (באנגלית: Born of Osiris) היא להקת דת'קור אמריקאית משיקגו שבארצות הברית, שנוסדה בשנת 2003. הלהקה עברה שינויי שמות רבים עד שלבסוף התבסס השם "בורן אוף אוסיריס" - כלומר בנו של אוסיריס, אל מצרי קדום. בתחילת דרכה הייתה הלהקה חלק מסצנת המטאלקור בשיקגו יחד עם להקות נוספות כגון וייל אוף מאיה, אושנו ועוד. לאחר מכן חתמה הלהקה על חוזה עם חברת התקליטים "Sumerian", והוציאה ארבעה אלבומים דרכה. הלהקה ניגנה בפסטיבלים שונים ואף לקחה חלק בסיבוב ההופעות של להקת קניבל קורפס ולהקות דת' מטאל אחרות. בשנת 2011 הלהקה פיטרה את הגיטריסט ג'ייסון ריצ'רדסון ללא התראה מוקדמת, שהצטרף מיד לאחר מכן ללהקת הדת'קור צ'לסי גרין. הלהקה מציינת את משוגע, קניבל קורפס, סלייר ועוד כהשפעה המוזיקלית שלה. הרכב נוכחי רוני סניזרו - שירה (2003 - היום) לי מקיני - גיטרה (2003 - היום) דייוויד רוצ'ה - גיטרה בס (2007 - היום) קמרון לוסש - תופים (2003 - היום) ג'ו בורס - סינתסייזר, קלידים (2003 - היום) (2007) The New Reign (2009) A Higher Place (2011) The Discovery (2013) Tomorrow We Die Alive (2015) Soul Sphere מדיה וקבצים בנושא בורן אוף אוסיריס בוויקישיתוף אתר האינטרנט הרשמי של בורן אוף אוסיריס בורן אוף אוסיריס, ברשת החברתית פייסבוק בורן אוף אוסיריס, ברשת החברתית אקס (טוויטר) בורן אוף אוסיריס, באתר ספוטיפיי בורן אוף אוסיריס, באתר Last.fm (באנגלית) בורן אוף אוסיריס, באתר MusicBrainz (באנגלית) בורן אוף אוסיריס, באתר דיזר בורן אוף אוסיריס, באתר Discogs (באנגלית) בורן אוף אוסיריס, באתר Songkick (באנגלית) בורן אוף אוסיריס, באתר בילבורד (באנגלית) הלהקה בפייסבוק הלהקה באתר חברת התקליטים (אורכב 23.09.2016 בארכיון Wayback Machine)
שטיינמן

שטיינמן הוא שם משפחה יהודי שפירושו בגרמנית הוא "איש אבן". האם התכוונתם ל... אהרן יהודה לייב שטינמן – ממנהיגי היהדות החרדית במפנה המאה ה-21 אליעזר שטיינמן – סופר, עיתונאי, מסאי ועורך עברי-יידי בפולין ובישראל צבי שטיינמן – רבה של רחובות רלף מ. שטיינמן – אימונולוג קנדי-יהודי שרגא שטיינמן – ראש ישיבה חרדי, חבר במועצת גדולי התורה של דגל התורה
A Higher Place

A Higher Place (מאנגלית: מקום גבוה יותר) הוא האלבום השני של להקת הדת'קור האמריקאית בורן אוף אוסיריס. האלבום יצא לאור ביולי של שנת 2009. כל השירים נכתבו והולחנו על ידי להקת בורן אוף אוסיריס. בורן אוף אוסיריס רוני סניזרו - שירה לי מקיני -גיטרה דייוויד רוצ'ה - גיטרה בס קמרון לוסש - תופים ג'ו בורס - סינתסייזר, קלידים מידע על האלבום A Higher Place באתר MusicBrainz מידע על האלבום A Higher Place באתר AllMusic האלבום A Higher Place באתר Discogs האלבום A Higher Place באתר ספוטיפיי האלבום באתר Blabbermouth האלבום באתר Amazon ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.